CELEX: 62021TN0036
Language: el
Date: 2021-01-25 00:00:00
Title: Υπόθεση T-36/21: Προσφυγή-αγωγή της 25ης Ιανουαρίου 2021 — PO κατά Επιτροπής

29.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 110/32
            
         
      Προσφυγή-αγωγή της 25ης Ιανουαρίου 2021 — PO κατά Επιτροπής
      (Υπόθεση T-36/21)
      (2021/C 110/36)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: PO (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            κατά συνέπεια:
      
                  —
               
               
                  να ακυρώσει την απόφαση της 29ης Απριλίου 2020 με την οποία ο προσφεύγων-ενάγων πληροφορήθηκε ότι είχε απορριφθεί η αίτησή του επανεξετάσεως της αποφάσεως να μην περιληφθεί το όνομά του στον πίνακα επιτυχόντων του γενικού διαγωνισμού ΕΡSO/ΑD/338/17·
               
            
                  —
               
               
                  καθόσον απαιτείται, να ακυρώσει την απόφαση της Επιτροπής, της 14ης Οκτωβρίου 2020, περί απορρίψεως της ενστάσεως του προσφεύγοντος-ενάγοντος·
               
            
                  —
               
               
                  να αποκαταστήσει την περιουσιακή ζημία και να ικανοποιήσει την ηθική βλάβη που υπέστη ο προσφεύγων-ενάγων·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 21 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης), παράβαση του άρθρου 1δ του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (ΚΥΚ), παράβαση του άρθρου 5 της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ 2000, L 303, σ. 16), παράβαση του άρθρου 2 της Σύμβασης των Ηνωμένων Εθνών, παραβίαση της αρχής της απαγορεύσεως των διακρίσεων καθώς και μη πρόβλεψη εύλογων προσαρμογών.
               
            
                  2.
               
               
                  Με τον δεύτερο λόγο προβάλλεται παράβαση της υποχρεώσεως αιτιολογήσεως.
               
            
                  3.
               
               
                  Με τον τρίτο λόγο προβάλλεται παράβαση του καθήκοντος μέριμνας.